laion/Wikipedia-Exotic huggingface dataset:
צסק"א מוסקבה (הוקי קרח, 1996–2002)

קבוצת ההוקי צסק"א הייתה קבוצת הוקי קרח ממוסקבה, רוסיה שהתקיימה לצד מועדון אחר של צסק"א מוסקבה בשנים 2002-2002. המועדון הוקם ב-14 במאי 1996 על ידי ויקטור טיכונוב לאחר שפוטר מתפקיד המאמן הראשי של מועדון צסק"א מוסקבה. המועדון העפיל לליגת העל הרוסית בהוקי קרח לאחר עונת 2001/02. את עונת הבכורה המועדון סיים במקום ה-17 באותה שנה והיה אמור לרדת ללליגת המשנה, אך אז המועדון התפרק באוגוסט 2002 ומועדון הפאר צסק"א מוסקבה תפס את מקומו של המועדון של טיכונוב בליגה הבכירה. הניצחון הגדול ביותר — 18:3 (על אוונגרד טמבוב — 1999/00) התבוסה הגדולה ביותר — 0:10 (לנפטכימיק ניז'נקאמסק — 1997/98). צסק"א מוסקבה (הוקי קרח) hccska.narod.ru sovsport.ru, Дивизион "Запад" ХРОНОЛОГИЯ РАЗРУШЕНИЯ ЦСКА: ВОЗРОЖДАТЬ ТРАДИЦИИ ДОВЕРЕНО ТИХОНОВУ ערך זה הוא קצרמר בנושא ספורט ברוסיה. אתם מוזמנים לתרום לוויקיפדיה ולהרחיב אותו.
פתן ים סטוקס

פתן ים סטוקס (שם מדעי: Hydrophis stokesii) הוא מין של נחש ים ארסי ממשפחת הפתניים החי במימי האזור האינדו פסיפי. מין זה משויך לפי חלק מהחוקרים לסוג עצמאי (Astrotia). הוא קרוי על שם האדמירל הבריטי ומגלה הארצות ג'ון לורט סטוקס (אנ'). התפוצה של נחש ימי זה היא מחופי פקיסטן, הודו וסרי לנקה עד לאוסטרליה הטרופית ומצפין עד למצר טאיוואן וים סין הדרומי. הוא שוכן בשוניות אלמוגים טרופיות בעומק רדוד. נחש זה הוא מהכבדים שבנחשי הים. הוא מגיע לאורך מטר וחצי והוא בעל מבנה מפוטם ועגלגל השונה מכל נחש ים. הוא בעל קשקשי גב וגחון רחבים שצבעם צהוב-שמנת עד לחום ועד שחור. על גבו רצועות כהות ולבנות לסירוגין. הנחש בעל ניבי ארס מגודלים יחסית והוא יכול להרוג בקלות, אף שלא מיוחסת לו מתקפה קטלנית. עם זאת פרטים של נחש זה נתפסים לעיתים ברשתות דיג ועלולים להכיש את הדייגים אותם. הוא נחשב לנחש אגרסיבי יחסית. ארסו של הנחש עוזר לו להרוג טרף של דגים ורכיכות מתחת למים כשהוא קוטל אותם במהירות במקום לרדוף אחריהם. בדומה למרבית נחשי הים הוא משריץ מתחת למים צאצאים חיים, עד 5 במספר בכל עונת רבייה. לעיתים הנחשים מתקבצים יחדיו בקבוצות של אלפי פרטים בשביל ההזדווגות. מדיה וקבצים בנושא פתן ים סטוקס בוויקישיתוף פתן ים סטוקס, באתר ITIS (באנגלית) פתן ים סטוקס, באתר NCBI (באנגלית) פתן ים סטוקס, באתר GBIF (באנגלית) פתן ים סטוקס באתר הרשימה האדומה של IUCN
צ'רצ'יל בבינגטון

צ'רצ'יל בבינגטון (באנגלית: Churchill Babington;‏ 11 במרץ 1821 – 12 בינואר 1889) היה כומר אנגלי, חוקר עתיקות ופרופסור של קתדרת דיסני לארכאולוגיה באוניברסיטת קיימברידג' (כיהן בתפקיד זה בשנים 1879 – 1865). צ'רצ'יל בבינגטון קיבל השכלה ביתית ובשנת 1839 החל לימודים באוניברסיטת קיימברידג' אותה סיים בשנת 1843. בשנת 1845 הוא זכה בפרס על העבודה The Influence of Christianity in promoting the Abolition of Slavery in Europe. הוא המשיך בלימודים ובשנת 1846 סיים את הדוקטורט. הוא שימש ככומר בקהילות שונות. בשנת 1865 הוא מונה לפרופסור לארכאולוגיה באוניברסיטת קיימברידג' במקום ג'ון מרסדן. ההרצאות שלו התייחסו בעיקר לכלי חרס של יוון העתיקה ורומא העתיקה וגם לתחום הנומיסמטיקה. בנוסף לעתיקות הוא כתב מאמרים בבוטניקה ואורניתולוגיה. בשנת 1843 הוא נבחר לאגודה הלינאית של לונדון. בשנת 1849 צ'רצ'יל בבינגטון פרסם עבודה נרחבת על הכמורה של המאה ה-17. הוא פעל לדפוס ראשון של מספר פפירוסים שהתגלו במחצית המאה ה-19. בשנת 1855 הוא פרסם ספר Benefizio della Morte di Cristo על תקופת הרפורמציה באיטליה. קורות חיים ערך זה הוא קצרמר בנושא בריטים. אתם מוזמנים לתרום לוויקיפדיה ולהרחיב אותו.
בובי דריסקול

בובי דריסקול (באנגלית: Bobby Driscoll‏; 3 במרץ 1937 – 30 במרץ 1968) היה שחקן קולנוע וטלוויזיה אמריקאי, שהתפרסם כילד פלא בשנות ה-40. הקריירה שלו נסקה במהירות כשהיה ילד והתרסקה כשהתבגר, עד למותו כאלמוני בגיל 31. בובי נולד בעיר סידר רפידס באיווה ובגיל ארבע עבר עם משפחתו ללוס אנג'לס. שם עבר מבחן בד וקיבל תפקיד ראשון בקולנוע בסרט "המלאך האבוד" (1943). ב-1946 שיחק בסרט "So Goes My Love". וולט דיסני החתים אותו על חוזה וב-1946 שיחק דריסקול בסרט "שירת הדרום", ששילב משחק ואנימציה, והקריירה שלו נסקה. באותה שנה שיחק בתפקיד ראשי בסרט "כה יקר ללבי" עליו היה מועמד לפרס אוסקר לנוער שלא חולק באותה שנה. הוא הושאל לחברת RKO להשתתף בסרט האפל "החלון" בתפקיד טומי, נער בעל דמיון מפותח שצופה ברצח ואף אחד לא מאמין לו. הסרט נחל הצלחה גדולה ודריסקול זכה בפרס אוסקר לנוער על "כה יקר ללבי" ו"החלון". פרס זה חולק בשנים 1934–1960 וזכו בו שנים עשר שחקנים. את הפרס העניק לו דונלד או'קונור. ב-1950 גילם את ג'ים הוקינס בסרט "אי המטמון" של אולפני דיסני והקריירה שלו הגיעה לשיא בתפקיד ראשי זה. תפקידו האחרון באולפני דיסני היה דיבוב של פיטר פן בסרט האנימציה "פיטר פן" ב-1953. לאחר מכן פוטר והקריירה שלו החלה לדעוך. הוא הופיע בסרטים זניחים ובתוכניות רדיו טלוויזיה. הוא החל להשתמש בסמים והשתתף במספר מקרי שוד, עליהם נשא עונש מאסר של ששה חודשים. ב-1956 נישא למרילין ג'ין ראש ונולדו להם שתי בנות ובן. הם התגרשו ב-1960. ב-1965 עבר לניו יורק והיה חבר בסדנת "בית החרושת" של אנדי וורהול. מצבו הכללי הידרדר בשל הסמים. ב-30 במרץ 1968 נמצא דריסקול מת בבניין נטוש באיסט וילג'. נתיחה לאחר המוות הראה שמת מאי ספיקת לב שנגרם כתוצאה מטרשת עורקים בשל השימוש בסמים. הוא לא זוהה ונקבר בבית קברות לאלמונים ב-Hart Island ליד הברונקס. איש לא התעניין לאן נעלם. רק לאחר 19 חודשים החלה אימו לחקור היכן הוא נמצא כי רצתה שייפגש עם אביו הגוסס. בעזרת טביעות אצבעות שהיו בידי המשטרה מתקופת מאסרו ומגופתו, זוהה האלמוני כבובי דריסקול והונחה מצבה על קברו. לבובי דריסקול יש כוכב בשדרת הכוכבים של הוליווד. מדיה וקבצים בנושא בובי דריסקול בוויקישיתוף בובי דריסקול, במסד הנתונים הקולנועיים IMDb (באנגלית) בובי דריסקול, באתר AllMovie (באנגלית) בובי דריסקול, במסד הנתונים הקולנועיים KinoPoisk (ברוסית) בובי דריסקול, באתר MusicBrainz (באנגלית) בובי דריסקול, באתר Discogs (באנגלית) הילד האבוד - סיפורו של בובי דריסקול, באתר יוטיוב בובי דריסקול מקבל פרס אוסקר לנוער, באתר יוטיוב בובי דריסקול, באתר "Find a Grave" (באנגלית)
למבורגיני LM002

למבורגיני LM002 (באיטלקית: Lamborghini LM002) הוא טנדר מתוצרת יצרנית מכוניות הספורט האיטלקית למבורגיני אשר יוצר בין השנים 1986 – 1993 בעיירה Sant'Agata Bolognese (אנ') במטרופולין של בולוניה (אנ') במחוז אמיליה-רומאניה באיטליה. דגם הייצור של "למבורגיני LM002" הוצג לראשונה בתערוכת הרכב בבריסל בשנת 1986. דגם "למבורגיני LM002" זכה לכינוי "רמבו-למבו". קבינה כפולה. 4 דלתות. מנוע קדמי 5.2 ליטר, 7.2 ליטר. מנוע בנזין. הנעה כפולה 4x4. קיבולת מכל דלק - 169 ליטר. תאוצה בים 0-100 קמ"ש היא 7.8 שניות (מנוע 5,167 סמ"ק). דגמים אזרחיים היו מצוידים בחבילת יוקרה מלאה, הכוללת מושבי עור מלאים, חלונות חשמל כהים, מיזוג אוויר וסטריאו פרימיום המותקן בקונסולת גג. דגם "למבורגיני LM002" צולם לסרט צעצועים (1992) ולסדרת הסרטים מהיר ועצבני (2009). 4 דלתות - טנדר. 4 דלתות - טנדר בתצורת "sport utility truck". 5 דלתות - סטיישן - יוצרה יחידה אחת עבור חסן אל-בולקיה הסולטאן של ברוניי. ב-18 ביולי 2004 בבסיס צבאי של ארצות הברית סמוך לעיר בעקובה (אנ') השתמשו אנשי הצבא האמריקני בדגם "למבורגיני LM002" שהיה שייך לעודאי חוסיין כדי לדמות את ההשפעות של מכוניות תופת. "למבורגיני LM002", שנת 1991 "למבורגיני LM002" "למבורגיני LM002", שנת 1989 "למבורגיני LM002" "למבורגיני LM002", שנת 1991 "למבורגיני LM002" "למבורגיני LM002" "למבורגיני LM002" "למבורגיני LM002" - סטיישן, שנת 1989, בבעלות חסן אל-בולקיה, סולטאן ברוניי "למבורגיני LM002" - סטיישן, שנת 1989, בבעלות חסן אל-בולקיה, סולטאן ברוניי "למבורגיני LM002" - סטיישן, שנת 1989, בבעלות חסן אל-בולקיה, סולטאן ברוניי "למבורגיני LM002" - סטיישן, שנת 1989, בבעלות חסן אל-בולקיה, סולטאן ברוניי מדיה וקבצים בנושא למבורגיני LM002 בוויקישיתוף למבורגיני LM002, סרטון באתר יוטיוב למבורגיני LM002, סרטון באתר יוטיוב "למבורגיני LM002" - מפרט lambocars.com/off_road/lm002_specifications "למבורגיני LM002" lamborghini.com/en-en/brand/masterpieces/lm002 "למבורגיני LM002" motorauthority.com/news/1121630_buy-yourself-a-rambo-lambo-1988-lamborghini-lm002-heading-to-auction "למבורגיני LM002" motorious.com/articles/features/349893/lamborghini-urus-vs-lm002-the-ultimate-suv-shootout "למבורגיני LM002" - סטיישן lambocars.com/off_road/lm002_estate "למבורגיני LM002" topgear.com/car-news/big-reads/driving-original-rambo-lambo-lm002
אזמה ורוי

אזמה ורוי (באנגלית: Esme & Roy) היא סדרת טלוויזיה אמריקאית המשודרת בערוץ הופ! בדיבוב לעברית החל משנת 2019. הסדרה הופקה בשיתוף עם סטודיו Nelvana (ריינג'ר רוב) ו-Sesame Workshop (אנ'), היוצרים של רחוב סומסום. הסדרה עוקבת אחרי ילדה בת 8 בשם אזמה וחברה הטוב, מפלצת בשם רוי, אשר שומרים על המפלצות הקטנות בעיירת המפלצות מונסטרדייל. בכל פרק אזמה ורוי פותרים יחד בעיה חדשה באמצעות משחקים ושירים. החוויות שהמפלצות הקטנות חוות ביום יום, דומות לחוויות של ילדים במציאות והגישה המיוחדת של אזמה ורוי לפתור בעיות מוכרות, יכולה להוות השראה עבור משפחות ומטפלים. בשנת 2019 הסדרה זכתה בפרס "הסדרה החדשה הטובה ביותר לפרה-סקול" בטקס Kidscreen Awards. אתר האינטרנט הרשמי של אזמה ורוי (באנגלית) "אזמה ורוי", במסד הנתונים הקולנועיים IMDb (באנגלית) "אזמה ורוי", באתר Rotten Tomatoes (באנגלית) "אזמה ורוי", באתר Metacritic (באנגלית) "אזמה ורוי", באתר HBO Max (באנגלית) "אזמה ורוי", במסד הנתונים הקולנועיים KinoPoisk (ברוסית) אזמה ורוי, באתר הופ! טלנירי, סדרות הרכש של קבוצת המדיה הופ! זכו בטקס פרסי Kidscreen במיאמי, ‏21 בפברואר 2019
למבורגיני אורוס

למבורגיני אורוס היא מכונית ספורט במרכב קרוסאובר, בעלת ארבעה מקומות ישיבה, שמיוצרת על ידי למבורגיני משנת 2018. היא נחשפה ב-4 בדצמבר 2017. ב-23 באפריל 2012 בתערוכת הרכב הבינלאומית של בייג'ינג הציגה למבורגיני את דגם הקונספט המקדים. הייצור החל בפברואר 2018. באותה שנה יוצרו 1,000 יחידות, ובמהלך 2019 תוכננו לייצור 3,500 יחידות. לצורך כך הורחב המפעל בסנטאגה בולוניה. מחיר הרכב עומד על 157,800 לירה שטרלינג / 200,000 דולר (דגם בסיסי, שנת 2019). ביולי 2020 הכריזה החברה על היחידה ה-10,000 של האורוס. האורוס משווקת עם יחידת הנעה אחת. הנעה כפולה: מנוע בנזין V8 צילנדרים בנפח 4.0 ליטר טווין-טורבו המספק כ-650 כ"ס ב-6,000 סל"ד ומומנט מרבי של 86.7 קג"מ בין 2,250 ל-4,500 סל"ד. תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 3.6 שניות ומגיעה למהירות מרבית של 305 קמ"ש. צריכת הדלק המשולבת עומדת על 8.1 ק"מ לליטר. פליטת הפחמן דו-חמצני עומדת על 279.0 גרם לק"מ בתקן NEDC. למבורגיני אורוס פרפורמנטה היא גרסת הביצועים הגבוהים לאורוס הרגילה שנחשפה ב-20 באוגוסט 2022. גרסה זו כוללת עיצוב ספורטיבי ואגרסיבי, הנמכת מרכב ב-20 מ"מ, תא הנוסעים עשוי ברובו מאלקנטרה כהה במקום עור לצד גימור בקרבון מט חשוף. גלגל ההגה מחובר למערכת היגוי אחורית עם תגובה מהירה יותר לשיפור חדות הניהוג. בתחום ההנעה מותקן אותו מנוע 4.0 ליטר V8 טוויו-טורבו כמו בשאר גרסאות האורוס אך בגרסה משופרת במעט עם הספק מרבי של 666 כ"ס ומומנט מרבי של 86.6 קג"מ, תוספת של 16 כ"ס לעומת האורוס הרגילה כאשר המומנט המרבי נותר ללא שינוי. התאוצה מ-0 ל-100 קמ"ש של 3.3 שניות ומהירות מרבית של 306 קמ"ש, זאת לעומת 3.6 שניות באורוס הרגילה. מבט קדמי מבט אחורי מבט לצד מבט לתא הנהג ולוח המחוונים מבט למנוע מדיה וקבצים בנושא למבורגיני אורוס בוויקישיתוף אתר האינטרנט הרשמי של למבורגיני אורוס (באנגלית) אתר האינטרנט הרשמי של למבורגיני אורוס (בגרמנית) אתר האינטרנט הרשמי של למבורגיני אורוס (בצרפתית) אתר האינטרנט הרשמי של למבורגיני אורוס (באיטלקית) אתר האינטרנט הרשמי של למבורגיני אורוס (בספרדית) אתר האינטרנט הרשמי של למבורגיני אורוס (בסינית) אתר האינטרנט הרשמי של למבורגיני אורוס (ביפנית) אתר האינטרנט הרשמי של למבורגיני אורוס (ברוסית) למבורגיני אורוס, סרטון באתר יוטיוב למבורגיני אורוס, סרטון באתר יוטיוב למבורגיני אורוס 2018 נחשף - השור עולה על עקבים, באתר קארטיוב, ‏05 בדצמבר 2017 עמרי ספיר, למבורגיני אורוס: השור חוזר לטבע, באתר אוטו (מגזין), ‏23 באפריל 2012 Revealed: Lamborghini Urus SUV, Drive.com, 4 October 20116 The Top Gear car review: Lamborghini Urus, Top Gear This is already the 10,000th Lamborghini Urus, Top Gear, ‏2020-07-22 (באנגלית) למבורגיני אורוס - מפרט טכני מלא, באתר carfolio cartube, למבורגיני אורוס פרפורמנטה 2022: קל וחזק יותר, באתר cartube
פייג' טורקו

ג'ין פייג' טורקו (באנגלית: Jean Paige Turco; נולדה ב־17 במאי 1965) היא שחקנית קולנוע וטלוויזיה אמריקאית. ידועה בעיקר בזכות תפקידה כאפריל אוניל בסרטים "צבי הנינג'ה 2: סודו של הריר" ו"צבי הנינג'ה 3", ותפקידה כאביגיל גריפין בסדרת הדרמה הפוסט-אפוקליפטית "100" של רשת The CW. טורקו נולדה לג'ויס ז'אן ודייוויד וינסנט טורקו, בבוסטון, מסצ'וסטס. בגיל שנה אמה העבירה אותם לספרינגפילד, מסצ'וסטס, שם גדלה, לאחר מות אביה. היא ממוצא איטלקי, צרפתי ואנגלי. היא לקחה שיעורי בלט כילדה קטנה ותכננה להפוך לבלרינה קלאסית. היא למדה בבית הספר בנטיק, מסצ'וסטס, והופיעה כסולנית בקונסרבטוריון המחול של ניו אינגלנד, בלהקת תיאטרון הבלט של אמהרסט ובלהקת הבלט המערבית של מסצ'וסטס. פציעה בקרסול סיימה את האפשרות לבלט מקצועי. טורקו עשתה את הופעת הבכורה שלה בטלוויזיה בשנת 1987, באופרת הסבון של CBS "אור מנחה", והופיעה באופרת הסבון "כל ילדיי" כמלאני קורטלנד. היא החליפה את ג'ודית הוג בתפקיד אפריל אוניל בסרטי "צבי הנינג'ה 2: סודו של הריר" ובסרט ההמשך "צבי הנינג'ה 3". לאחר מכן היא כיכבה במספר סרטים קטנים וחזרה לטלוויזיה. בהמשך כיכבה בתפקיד משני ב-NYPD Blue כקצינה אבי סאליבן ובסדרה "שולחן לחמישה" כאנני מוט, אם חד הורית שהיא גם אלכוהוליסטית מתאוששת. טורקו כיכבה בסדרת הדרמה The Agency. בין השנים 2001–2003. היה לה תפקיד משני בעונה השלישית של Rescue Me כמורה למדעים נל טורובי. טורקו הופיע גם בסרט "בלתי מנוצח" מ -2006, כששיחקה את קרול ורמיל, אשתו של דיק ורמיל, וב-2007 שיחקה בסרט "תוכנית משחק" לצד דוויין ג'ונסון. היא הופיעה במספר פרקים של "Damages", ושיחקה כאורחת ב"חוק וסדר מדור מיוחד". במרץ 2014 החלה טורקו לככב בסדרת הדרמה הפוסט-אפוקליפטית של The CW,‏ "100" בדמותה של אבי גריפין, אמה של הדמות הראשית. בספטמבר 2003 טורקו התחתנה עם השחקן האירי אמריקאי ג'ייסון או'מרה בסאיברוק בקונטיקט. יש להם ילד אחד. ב-2017 נפרד הזוג. פייג' טורקו, ברשת החברתית אקס (טוויטר) פייג' טורקו, במסד הנתונים הקולנועיים IMDb (באנגלית) פייג' טורקו, באתר AllMovie (באנגלית) פייג' טורקו, במסד הנתונים הקולנועיים KinoPoisk (ברוסית) "Paige Turco files for divorce from Jason O'Mara". Celebretainment. 19 ביוני 2017. נבדק ב-26 ביולי 2017. {{cite web}}: (עזרה) https://www.bramptonguardian.com/whatson-story/7379401-paige-turco-files-for-divorce-from-jason-o-mara/
Heaven Sent (אלבום של ריטה)

Heaven Sent (בעברית: שמים שלחו) הוא אלבום אולפן בין-לאומי של הזמרת-יוצרת הישראלית ריטה שיצא ב-7 במאי 2015. והאלבום השלישי שהוקלט מחוץ לישראל. "Let Freedom Ring" הופיע לראשונה באלבומו של ג'ון ווייטהד, שיצא לאור בשנת 1998. ריטה ווויטהד הופיעו לראשונה עם השיר באנדרטת לינקולן בוושינגטון. "Love Has Begun" יצא לאור כסינגל בשנת 2009 והוא גרסה באנגלית לשיר "בוא" מאלבומה של ריטה "ימי התום". "Come to Me" הוא גרסה באנגלית לשיר "חברה" מאלבומה של ריטה "ימי התום". האלבום Heaven Sent באתר ספוטיפיי האלבום Heaven Sent באתר דיזר האלבום Heaven Sent באתר אפל מיוזיק האלבום Heaven Sent באתר יוטיוב Heaven Sent באתר CD Baby Heaven Sent באתר נאפסטר Heaven Sent באתר אמזון Heaven Sent באתר Rita Queen Of Song Heaven Sent באתר Let Freedom Ring Heaven Sent, רשימת השמעה, באתר יוטיוב About Rita באתר Rita Queen Of Song John Whitehead באתר John Whitehead Messages באתר Soul and Funk Music John Whitehead’s Last Wish באתר Rita Queen Of Song Let Freedom Ring, סרטון באתר יוטיוב (אורך: 4:45) Rita (From Israel With Love)* - Love Has Begun, Discogs (באנגלית)
נבו רוזי

נבו רוזי (נולד בשנת 1993) הוא סופר ועורך ספרותי ישראלי. נבו רוזי נולד בשנת 1993, בתל אביב. הוא סיים את לימודיו בבית הספר עירוני י"ד ושירת בצבא הגנה לישראל ביחידה 8200. בגיל 24 הוציא לאור את ספר הביכורים שלו - '100 דרכים לאבד את עצמך בהודו' - דרך הוצאת ספרי ניב, אותו הוא כתב במהלך הטיול שלאחר שירותו בצה"ל. הספר הוא מסוגת פרוזה, מקור. והוא עוסק בחוויות שונות של המטייל הטיפוסי במסעו מלא התרחשויות ברחבי נופיה הפלאים ותרבות האקזוטית של הודו. את הספר הוא הוציא בעזרת מימון המונים באתר הדסטארט. במאי 2017, עם צאת הספר הוא הפך כבר בחודש הראשון לצאתו לרב מכר, ממנו נמכרו כ-15,000 עותקים בשנה הראשונה. ספרו השני, '100 דרכים לחזור', יצא לאור בנובמבר 2018 בהוצאת 'ספרי ניב'. כמו קודמו, גם הוא הפך לרב מכר מיד עם צאתו לאור ונכנס לעשרת הספרים הפותחים של צומת ספרים. בשנת 2020 החל לשדר פוטקאסט אינטרנטי בנושא סופרים. נבו רוזי, 100 דרכים לאבד את עצמך בהודו, ספרי ניב, 2017 נבו רוזי, 100 דרכים לחזור, ספרי ניב, 2018 הספרים של נבו רוזי, באתר "סימניה" גלעד כרמלי, הישראלי ש"איבד את עצמו בהודו" חוזר עם ספר חדש, באתר ynet, 16 בנובמבר 2018 ביקורות על הספר '100 דרכים לאבד את עצמך בהודו באתר נוריתה ריאיון עם הסופר באתר 'דרכים' פודקסט באתר 'קפה ועוגה' על ספריו של נבו רוזי עמוד האינסטגרם הרשמי של ספרי נבו רוזי פרק נבחר מתוך הספר באתר 'מסע אחר' נבו רוזי - בלוג גלעד כרמלי, הישראלי ש"איבד את עצמו בהודו" חוזר עם ספר חדש, באתר ynet, 16 בנובמבר 2018 ביקורת על הספרים באתר נוריתה: https://nuritha.co.il/he/node/61756 ערך זה הוא קצרמר בנושא ישראלים ובנושא ספרות. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נבו רוזי".
ופל כלב הפלא

ופל כלב הפלא (באנגלית: Waffle The Wonder Dog) היא סדרת טלוויזיה בריטית לילדים שעלתה לשידור בשנת 2018 ומשודרת בישראל בערוץ הופ! בדיבוב לעברית. משפחת פעמוני-בל (במקור-Brooklyn-Bell) היא משפחה חדשה ומעורבת שזה עתה עברה לגור ביחד. המשפחה קיבלה באחת ממתנות החתונה גור כלבים מסוג פודל ששינה את חייהם לנצח. וופל הוא כלב שובב וקסום שיודע לדבר ובעזרת היכולות שלו הוא מצחיק את המשפחה והסובבים אותו ומאחד בין כולם. "ופל כלב הפלא", במסד הנתונים הקולנועיים IMDb (באנגלית) וופל כלב הפלא, במיזם "אישים" לתיעוד היצירה הישראלית ופל כלב הפלא באתר הופ! Waffle the Wonder Dog באתר BBC "ופל כלב הפלא", במסד הנתונים הקולנועיים IMDb (באנגלית) "ופל כלב הפלא", במסד הנתונים הקולנועיים KinoPoisk (ברוסית)
אנטוניו דה אבראו

אנטוניו דה אבראו (באנגלית: António de Abreu; בערך 1480 - 1514) היה נווט פורטוגזי במאה ה-16. הוא השתתף בכיבוש הורמוז בצי בפיקודו של אפונסו דה אלבוקרקי בשנת 1507, וכן בכיבוש מלאקה בשנת 1511, שם הוא נפצע. כשהוא יצא ממלאקה בנובמבר 1511 עם ארבע אוניות, במסע גישוש אל 'איי התבלין' של מלוקו, הוא הוביל את המשלחת האירופית הראשונה שהגיעה לאי טימור ולאיי בנדה באינדונזיה בשנת 1512. ב־25 ביולי 1511, במהלך כיבוש מלאקה, הוביל אנטוניו דה אבראו את הצי הסיני שעלה במעלה הנהר בזמן גאות, ואיפשר לצי הפורטוגלי לנחות ולכבוש את העיר בחודש אוגוסט. אברו נפצע קשה בפנים, לאחר שאיבד מעט שיניים ולשון, אבל סירב להצעת אלבוקרקי לותר על הפיקוד. בנובמבר באותה שנה, לפני שעזב את מלאקה, שלח שגרירים לפגו וסיאם. אלבוקרקי סמך על אבראו ומינה אותו להיות מפקד של צי ארבע אוניות ששטו לחפש אחר "איי התבלין". אבראו היה קפטן באונייה "סנטה קתרינה", סגן המפקד היה פרנסיסקו סרורה האונייה "סבאיה", וכלי שיט ה"קרוואן", היו בפיקודו של סימאו אפונסו ביסאגודו, לאחר שהיה נווט של פרנסיסקו רודריגס, קרטוגרף מיומן שתיעד משלחת זו. עם צוות של 120 פורטוגזים ו 60 עבדים הם הונחו על ידי נווטים מלאיים דרך ג'אווה, איי סונדה הקטנה ואי אמבון לאיי בנדה, לשם הגיעו בתחילת 1512. הם נשארו באיי בנדה כחודש, קנו ומילאו את ספינותיהם באגוז מוסקט וציפורן. לאחר מכן הפליג אבראו לאמבובינה ואילו סגן מפקד סררו הפליג קדימה למולקות אך ספינתו טבעה. אבראו חזר למלאקה בדצמבר 1512, משם יצא להודו עם פרנאו פירס אנדראדה בינואר 1513, משם הפליג לפורטוגל. הוא נפטר באיים האזוריים לפני שהגיע לפורטוגל היבשתית. Ricklefs, M.C. (1991). A History of Modern Indonesia since c.1300 (2nd ed.). London: Macmillan. p. 24 Hannard, Willard A. (1991). Indonesian Banda: Colonialism and its Aftermath in the Nutmeg Islands. Bandanaira: Yayasan Warisan dan Budaya Banda Naira. pp. 7–8. Diffie, Bailey (1977). Foundations of the Portuguese Empire, 1415–1580. University of Minnesota Press. p. 259. Cortesão, Armando (1944). The Suma Oriental of Tomé Pires: an account of the east, from the Red Sea to Japan, written in Malacca and India in 1512–1515/The Book of Francisco Rodrigues rutter of a voyage in the Red Sea, nautical rules, almanack and maps, written and drawn in the east before 1515. The Hakluyt Society. Hannard (1991), page 7 Milton, Giles (1999). Nathaniel's Nutmeg. London: Sceptre. pp. 5, 7 Cortesão, Armando. The Suma Oriental of Tomé Pires.
סיימון (סדרת טלוויזיה)

סימון הארנב (בצרפתית: Simon) היא סדרת אנימציה צרפתית המבוססת על סדרת הספרים של הסופרת סטפאני בלאק (אנ'), אשר שודרה לראשונה בצרפת בשנת 2016. הסדרה עלתה לשידור בישראל בדיבוב לעברית בערוץ הופ! בשנת 2017. סימון גר עם הוריו ואחיו הקטן אדם. יחד איתם ועם חבריו הוא מתמודד עם מצבים יום יומיים של עולם הילדים, כמו פחדים וקשיים, ופותר אותם בעזרת דמיון ותושייה. סימון אמנם נראה כמו ארנבון, אך למעשה הוא ילד קטן ונמרץ. הוא לוקח יוזמה, יצירתי ואף עקשן. הוא לא אוהב להפסיד, אבל מבין שכך הוא לומד מטעויות. סיימון אוהב בעיקר להתלבש כמו גיבור על, אותו הוא מכנה "סופר ארנב". אתר האינטרנט הרשמי של סיימון סיימון, סרטונים בערוץ היוטיוב "סיימון", במסד הנתונים הקולנועיים IMDb (באנגלית) "סימון", במיזם "אישים" לתיעוד היצירה הישראלית סימון הארנב באתר הופ!
רון ברווזון

רון ברווזון (באנגלית: P. King Duckling) היא סדרת אנימציה אמריקאית-סינית ששודרה לראשונה בשנת 2016 בארצות הברית. הסדרה נוצרה על ידי ג'וש זליג (Josh Selig), שהיה הכותב של רחוב סומסום והמפיק של מטוסי על, תפודים קטנים, אובי ופינת הציפורים. הסדרה משודרת בישראל בערוץ הופ! בדיבוב לעברית החל משנת 2017. מטרת הסדרה היא לעורר חשיבה חיובית, סקרנות ולהיות נאמן לעצמך. רון הוא ברווזון חסר פחד, בעל חלומות ורעיונות שמכניסים אותו ואת חבריו, נועה וצ'יקו, לבעיות לא צפויות. החבורה מוצאת בכל פעם דרכים יצירתיות כדי לפתור את הבעיות. רון ברווזון, נועה וצ'יקו, גרים בעיר גבעת אור אשר נמצאת בעמק בין הרים כחולים. רון ברווזון (באנגלית: P. King Duckling) - ברווז קטן בעל ביטחון עצמי שחושב שהוא החכם והיפה ביותר בסביבה. ברווז אופטימי שתמיד מוצא דרכים יצירתיות להתגבר על מכשולים. נועה (באנגלית: Wombat) - וומבטית, חכמה במיוחד, שתמיד עוזרת לרון ברווזון בעת צרה. צ'יקו (באנגלית: Chumpkins) - חזרזיר שמעביר את רוב זמנו באכילת לפת ומשחקי מחשב, אוהב את חבריו ותמיד מוכן לעזור בכל דרך שיוכל. אתר האינטרנט הרשמי של רון ברווזון רון ברווזון, ברשת החברתית אקס (טוויטר) "רון ברווזון", במסד הנתונים הקולנועיים IMDb (באנגלית) "רון ברווזון", באתר נטפליקס "רון ברווזון", במסד הנתונים הקולנועיים KinoPoisk (ברוסית) רון ברווזון באתר הופ! רון ברווזון, במיזם "אישים" לתיעוד היצירה הישראלית אלכסנדר כץ, פרס ל'דינו דנה' בכנס מדיה; התעניינות ביובל המבולבל, באתר אייס, 18 בפברואר 2018
למבורגיני אורראקו

למבורגיני אורראקו (באיטלקית: Lamborghini Urraco) היא מכונית ספורט בתצורת קופה מתוצרת יצרנית מכוניות הספורט האיטלקית למבורגיני אשר יוצרה בין השנים 1972 – 1979 בעיירה Sant'Agata Bolognese (אנ') במטרופולין של בולוניה (אנ') במחוז אמיליה-רומאניה באיטליה. "P200" - יוצרו 66 יחידות. "P250" - יוצרו 520 יחידות. "P250" סוג "P111s" (יוצא לארצות הברית בין השנים 1974–1976, 21 יחידות בעלי מנוע 1,994 סמ"ק המפיק 182 כ"ס). "P300" - יוצרו 190 יחידות "Urraco Bob". יוצרו 791 יחידות. 2 דלתות. מספר נוסעים: 2+2. מנוע מרכזי-אחורי. מנוע בנזין. סוג הנעה: הנעה אחורית. בדגם מכונית-על Cizeta-Moroder V16T מתוצרת יצרנית הרכב האיטלקי Cizeta Automobili הורכבו 2 מנועים של "למבורגיני אורראקו" (כל מנוע V8 צילינדרים, סך הכל V16 ב-90°, 5,995 סמ"ק המפיקים 548 כ"ס). תאוצה בין 0–100 קמ"ש היא 7.2 שניות (דגם P300). תאוצה בין 0–100 קמ"ש היא 6.9 שניות (דגם P250). תאוצה בין 0–100 קמ"ש היא 5.6 שניות (דגם P300). "למבורגיני אורראקו" דגם "S" "למבורגיני אורראקו" דגם "S", שנת 1974 "למבורגיני אורראקו" P111 "למבורגיני אורראקו" P111 "למבורגיני אורראקו" דגם "P300" "למבורגיני אורראקו", דגם "P300", שנת 1979 "למבורגיני אורראקו", דגם "P300" "למבורגיני אורראקו", דגם "P300" "למבורגיני אורראקו", דגם "P300" "למבורגיני אורראקו", דגם "P300", שנת 1976 "למבורגיני אורראקו" מבט לתא הנהג ולוח מחוונים "למבורגיני אורראקו", דגם "P250" "למבורגיני אורראקו" - מבט למנוע מדיה וקבצים בנושא למבורגיני אורראקו בוויקישיתוף למבורגיני אורראקו, סרטון באתר יוטיוב למבורגיני אורראקו, סרטון באתר יוטיוב הספר של "למבורגיני אורראקו" Landsem, Arnstein (Mar 15, 2011). The Book of the Lamborghini Urraco. Veloce Publishing. pp. 13–17. ISBN 978-1-84584-286-4. Retrieved 2012-02-08 "למבורגיני אורראקו" אב טיפוס lambocars.com/v8_engine/urraco_prototype "למבורגיני אורראקו" - דגמים web.archive.org/web/20161127021931 "למבורגיני אורראקו" דגם "P200" lambocars.com/v8_engine/urraco_p200.html "למבורגיני אורראקו" דגם "P250" lambocars.com/v8_engine/urraco_p250 נכלל בספירה של 520 היחידות של דגם "P250" "למבורגיני אורראקו" דגם "P250" סוג "P111s" lamborghiniregistry.com "למבורגיני אורראקו" דגם "P300" lambocars.com/v8_engine/urraco_p300 "למבורגיני אורראקו" topspeed.com/cars/lamborghini/1973-1979-lamborghini-urraco דגם "Cizeta-Moroder V16T" - מפרט carfolio.com/specifications/models/car